Savršena šoljica čaja za pravo uživanje :: RELAX & BEAUTY\nIako uglavnom vezan za hladniji period godine kada nam je potreban svež i topao napitak, zeleni čaj je poželjno piti i tokom leta, upravo zbog svojih umirujućih i lekovitih svojstava. Idealan je kao zamena za jutarnju kafu, postiže podjednak efekat razbuđivanja, ali i hidratacije. Zbog nadaleko poznatog dejstva detoksikacije, hvalile su ga i brojne poznate ličnosti da liniju dovodi do savršenstva.\nZeleni čaj može se piti sam, a može se kombinovati i sa raznim ukusima - mente, ananasa i manga, jasmina ili osmantusa. Na vama je da izaberete koji vam od ovih ukusa najviše prija, a u odluci vam najviše može pomoći naša online prodavnica čaja.\nBeli čaj - Royal White Tea\nS obzirom na svoju retkost, beli čaj se poistovećuje sa kraljevskim i veoma je bogate arome i svežine. Poznat kao najnežniji, beli čaj svoju osetljivost i prozirnost duguje činjenici da se pravi od listova koji se beru i pre nego sto se otvore.\nVišestruko je koristan po zdravlje, održavanje zuba i oralne higijene, umanjuje želju za hranom, što u kombinaciji sa vežbanjem i zdravom ishranom daje odlične rezultate u borbi sa viškom kilograma.\nTopla preporuka za sve ljubitelje egzotičnih ukusa je White Bounty - beli čaj sa aromom pitaje - zmajevog voća. Ovu retku vrstu obogaćenu komadićima jabuke i laticama ruže dostupnom čini upravo naša online prodavnica čaja, putem koje se ovaj voćni koktel može poručiti.\nPitaja doprinosi jačanju imunog sistema, sadrži velike količine kalcijuma i gvožđa i ne utiče samo na zdravlje, već i na lepotu, čineći da koža bude mekša, a kosa bujnija i sjajnija.\nGrožđe i vanila uz crni čaj\nUkoliko tragate za napitkom koji će vam pomoći da ostanete skoncentrisani tokom radnog vremena, obezbediti zalihe energije, a pritom poslužiti i kao detox organizma, savršen odabir je upravo crni čaj.\nNajbolje je konzumirati ga na prazan stomak, pošto stimuliše varenje, a poželjno je i piti ga preventivno protiv prehlada i gripa, zbog pozitivnog delovanja na organizam. Uspešan je u ublažavanju simptoma razlicitih očnih bolesti, smanjuje otoke i naduvenost, a pomaže i pri lečenju svraba izazvanog brojnim alergijama.\nKombinovan sa naizgled nespojivim ukusima, poput Isabella Grape (crni čaj sa groždjem, laticama ruže i malve) ili Earl Gray Passion (crni čaj sa bergamotom, vanilom i korom citrusa), pruža idealno osveženje u svakoj prilici. Latice cveća u čaju doprinose bogatstvu ukusa, ali i mirisa, dok njihova aroma pruža okrepljenje i svežinu.\nNaša online prodavnica čaja u svom asortimanu ima razne egzotične varijante, koje su idealne za letnji period, te se ovi čajevi mogu služiti i rashlađeni, sa dodatkom limuna ili limete.\nMiris tropskih ostrva možete osetiti i dok na letnjoj terasi uživate u raskosnim ukusima iz naše ponude. Neka vaš izbor ovog leta budu aromatični voćni kokteli uz pomoć kojih ćete najbrže utoliti žeđ i zadovoljiti optimalnu potrebu za hidratacijom. Prijatno!


7. mesec - beba raste kao iz vode - www.025.rs\nwww.025.rs / DEČIJI KUTAK / 7. mesec – beba raste kao iz vode\n7. mesec – beba raste kao iz vode\nTokom sedmog meseca, dominira jaka želja odojčeta za kretanjem. U položaju potrbuške, ono pomera težište ka zadnjem delu tela, oslanjajući se na šake i bedra. U nastojanju da se kreće napred, pomera se unazad. Ako mu sa strane pružimo igračku, podići će jednu ruku da bi je dohvatilo, pomerajući težinu tela u stranu i oslanjajući se na jednu šaku i karlicu. Dete sa lakoćom hvata i preko sredine tela.\nU položaju na leđima, odojče nastavlja da upoznaje svoje telo. Krajem sedmog meseca, stavlja stopala u usta, pri čemu jako isteže slabinske pršljenove. Suprotan efekat se postiže pasivnim postavljanjem deteta da sedi (kičmeni stub trpi pritisak, posebno u donjem delu), što može da ima štetne posledice. Pre navršenih sedam meseci, beba još uvek ne može samostalno da sedi, jer je bez naslona nestabilna i može da se prevrne. To znači da može kraće vreme da sedi zavaljena u naslon (kolica, sedište za auto), ali je još uvek rano za stolicu za hranjenje.\nU ovom uzrastu, beba se aktivno okreće sa leđa na stomak i obratno (ukoliko vaše sedmomesečno dete «pada» sa leđa na stomak, posavetujte se sa pedijatrom). Beba ima naizmenično stranu oslonca ili stranu igranja, zavisno od strane na koju se okreće. Donja strana ima ulogu oslonca pri okretanju, kasnije pri hodu, dok je gornja strana u fazi igranja, kasnije kretanja napred. U svakom slučaju, beba još u ležećem stavu «trenira» sve grupe mišića za hodanje. Ona pri okretanju preko sredine tela na obe strane – ležeći korača.\nProstorno opažanje se proširuje na udaljene predmete. Tako dete uspeva da dohvati igračku koju je ispustilo, i to u položaju na leđima ili iz vašeg naručja.\nBeba izražava nepoverenje prema stranim licima, ponekad je to i strah – koji se manifestuje plačem kada se nađe u nepoznatom društvu.\nAko je beba do navršenih šest meseci samo sisala, sada pored mleka mora da dobija i drugu vrstu hrane. Najbolje je da mleko koje pije i dalje bude majčino.\n• Od mesa, odojčetu u ovom uzrastu može da se da: pileće, ćureće, teleće, juneće i jagnjeće meso – obareno u supi i sitno iseckano. Umesto mesa, može da se da soja.\n• Od voća, mogu da se daju banane i sezonsko voće (jabuke, kruške, šljive, breskve, kajsije, marele) – i to kao sveže, oljušteno i pasirano.\n• Bebi može da se ponudi jogurt ili kiselo mleko, ali se «obično» kravlje mleko – za odojčad koja više ne sisa, još uvek ne preporučuje. U nedostatku majčinog mleka, daje se mlečna formula sa oznakom 2.\nPredlog jelovnika za sedmi mesec\nRani jutarnji obrok podoj ili adaptirana formula\nDoručak žitarice sa voćem\nRučak povrće i meso (soja)\nKasno popodne voćni sok\nVečera mlečna kaša sa žitaricama (može i žumance)\nObrok pred spavanje podoj ili adaptirana formula\nPonovo o alergijama\nIzvestan broj odojčadi (naročito ona u čijoj porodici postoji sklonost ka alergijskim bolestima, kao i ona koja su bila na veštačkoj ishrani) ima ponavljane opstruktivne bronhitise (upala disajnih puteva, praćena otežanim disanjem i «sviranjem» u grudima). Pokretač je obično virusna infekcija, praćena povišenom temperaturom, zbog čega je u ovako ranom uzrastu teško razlikovati alergijski od nealergijskog bronhitisa.\nNaime, i mikroorganizmi mogu da pokrenu alergijske mehanizme, koji za posledicu imaju suženje disajnih puteva usled grča mišićnog sloja u njihovom zidu, što otežava izdisaj i daje zvučni fenomen u vidu zviždanja. Neka deca se, usled nakupljanja gustog sekreta, bukvalno guše i zahtevaju neodložnu lekarsku pomoć. Većina dobro reaguje na inhalaciju bronhodilatatora, a u težim slučajevima je neophodno da se primeni i kratkotrajna hormonska terapija.\nSvakom odojčetu može da se dogodi ovakva epizoda u toku infekcije, jer beba ima mali promer disajnih puteva, pa obilan sekret još više sužava njihov lumen i uzrokuje otežano disanje. Međutim, kod nekih beba je u osnovi oboljenja alergijski mehanizam. One su «kandidati» da obole od bronhijalne astme, hronične bolesti koja može da ih prati sve do puberteta, a u najtežim slučajevima i do kraja života.\nU ovom uzrastu je teško dokazati alergiju, čak i kada ona postoji. Jer, zbog slabe kožne reaktivnosti dece mlađe od tri godine, alergijske kožne probe su negativne. Za spirometrijska ispitivanja plućne funkcije je rano, s obzirom da mala deca nisu u stanju da sarađuju. Većina pedijatara je na muci kada je u pitanju lečenje odojčeta sa ponavljanim bronhoopstrukcijama, pošto u ovom uzrastu gotovo nikada nije u pitanju čista alergija, već i udružena infekcija, neretko i upala pluća ili/i srednjeg uva. Ipak, da ne bi došlo do zloupotrebe lekova, naročito antibiotika u situacijama kada nisu od koristi, dobro je konsultovati dečjeg pulmologa ukoliko su napadi gušenja česti, naročito ako postoji porodična sklonost ka alergijskim bolestima.\nDa li beba može da bude alergična na polen?\nS obzirom da je alergijski imuni odgovor uvek reakcija na ponovljeni (a ne na prvi) kontakt sa alergenom, ne treba očekivati da beba pri prvom kontaktu sa polenom reaguje poput astmatičara, ali to može da se desi naredne sezone.\nMeđutim, kada su u pitanju alergeni iz hrane, situacija je drugačija. Ukoliko odojče mlađe od šest meseci dođe u kontakt sa belančevinama za koje nije pripremljeno (pre svega belančevine kravljeg mleka, ali ponekad i soje), kod njega vrlo brzo može da se razvije alergija – koja se ispoljava prolivom, a ponekad i otežanim disanjem.\nSimptomi mogu, mada retko, da nastupe čak i kod beba koje su isključivo na majčinom mleku, ukoliko majka konzumira kravlje mleko i mlečne proizvode. Opisana je, izuzetno retka, alergija na svako, pa i humano mleko.\nKod nutritivne alergije, može se pomoći na taj način što se iz ishrane isključuju namirnice na koje je beba alergična i zamenjuju drugom vrstom hrane. Pošto je odojčetu mleko i dalje neophodno u ishrani, umesto obične adaptirane mlečne formule se daju hipoalergijske formule – u njima su belančevine kravljeg mleka razložene na manje molekule, koji ne pokreću alergijski imuni odgovor. Neke bebe, koje su alergične na mleko, dobro podnose soju, pa se savetuje ishrana sojinim mlekom. U svakom pojedinačnom slučaju je potreban detaljan plan ishrane, čime se bave pedijatri-nutricionisti i alergolozi.\nNajlakše je da se bolest spreči. A to treba činiti od samog rođenja deteta. Nemojte kod prvog bebinog plača po dolasku iz porodilišta da pomislite kako nemate dovoljno mleka i da odmah posežete za veštačkim, jer to može da ima dalekosežne posledice. Produkcija vašeg mleka zavisi od potražnje: signal za stvaranje i izlučivanje mleka ide iz bradavice – što se više dojka prazni, više se mleka stvara (i obratno). Svaka dohrana mlečnom formulom za najdalje dva meseca vodi ka kompletnoj veštačkoj ishrani, što ozbiljno povećava rizik od alergijskih bolesti. Kod naroda u kojima se deca do šest meseci isključivo doje, daleko je manje astme i u prvoj, kao i u svim ostalim godinama života! No, beba ne sme ni da gladuje. Ukoliko mislite da nemate dovoljno mleka, posavetujte se – isključivo sa pedijatrom, koji će vam dati odgovarajući savet o ishrani.\nBeba je već dovoljno porasla da može da se «otisne» dalje od kuće. Ipak, odmor sa sedmomesečnom bebom zahteva dobru pripremu. Za putovanje je najbolje prevozno sredstvo avion ili voz (spavaća kola). Zbog vrućine (ili preterane svežine u klimatizovanom vozilu), kao i teskobe – autobus i putnički automobil nisu prikladni za duža putovanja.\nUjutru, pred polazak, bebi dajte da pije mleko. Na put treba poneti prokuvanu vodu za piće, voćni sok i nekoliko teglica sa gotovim kašama. Nije neophodno da nosite mleko, jer je kvarljivo, a gotove tečne formule ne mogu da se nabave na našem tržištu. Uostalom, bebi u sedmom mesecu života neće biti ništa ako ceo jedan dan ne pije mleko. Ukoliko pravite pauzu radi noćenja, možete da ponesete kutiju sa mlečnom formulom (podrazumeva se da ste poneli pribor za hranjenje) i bebi uveče pripremite mlečni obrok. Naravno, bebe koje još uvek sisaju, imaju privilegiju da u svakom trenutku i na svakom mestu mogu da dobiju mleko.\nPrekinite putovanje u vreme podnevne žege i potražite hladovinu. U mestu boravka koristite isključivo flaširanu vodu za piće, koju za bebu treba prokuvavati, ukoliko na flaši ne piše drugačije. Za rastvaranje mlečne formule je najbolje da se koristi specijalna voda za tu namenu.\nDobro perite ruke pre pripreme obroka za bebu i hranjenja! Uprkos svim merama predostrožnosti, veoma često se dešava da se beba koja je promenila sredinu – razboli. Zato morate da imate priručnu apoteku, koja obavezno treba da sadrži lek za obaranje povišene temperature – u vidu sirupa (Paracetamol, Ibuprofen) ili čepića (Paracetamol), ali i kontakt telefon vašeg pedijatra.\nDa bi zubići bili zdravi, potrebno je da se jednom do dva puta dnevno izbrišu mokrom gazom. Kasnije ćete da koristite i četkicu, učeći dete da samo pere zube (u početku samo vodom). Od navršenog šestog meseca, odojčetu se jednom dnevno daje fluor u vidu tabletica – ukoliko voda koju pije ne sadrži dovoljne količine ovog mikroelementa, o čemu se treba posavetovati sa pedijatrom ili stomatologom na svojoj teritoriji.\nSa navršenih šest meseci, beba ima sistematski pregled na kome se meri, pregleda i završava ciklus vakcinacije započet sa dva meseca starosti, posle čega do prvog rođendana ne dobija više nikakve vakcine. Ultrazvučnim pregledom kukova se proverava da li je počelo okoštavanje do tada hrskavičavih glavica butnih kostiju, što je preduslov da ti zglobovi «preuzmu» težinu tela. Normalno, jezgra okoštavanja se javljaju između dva i osam meseci. Ukoliko su kukovi u redu, bebama koje su do tada imale široki povoj – on više nije potreban.\nTags: alergije, ishrana bebe, pedijatar, psihomotorni razvoj\nŽelje koje nas pokreću


Rezovi - Odzvonilo vozilima starijim od 15 godina - Magazin Pressek\nOdzvonilo vozilima starijim od 15 godina\nBy foto:pixabay/emkanicepic Sreda, 9. maj 2018.\nAutomobili stariji od 15 godina moraće dva puta na tehnički pregled tokom godine, a ta usluga mogla bi papreno da se naplaćuje.\nOvo je novina u pravilniku o tehničkom pregledu vozila, koji će početi da se primenjuje od 5. jula ove godine.\nOdredbe zakona koje se odnose na vršenje šestomesečnog tehničkog pregleda vozila, kao što su vozila starija od 15 godina, primenjivaće se na vozila kojima se nakon ovog datuma bude izdavala registraciona nalepnica, tako da će prvi šestomesečni tehnički pregled vozila, u skladu sa novim propisima, početi da se vrši nakon 5. januara 2019. godine.\nDo sada mnogi nisu naplaćivali usluge tehničkog pregleda, jer su to pokrivala osiguranja prilikom kupovine polisa, ali bi ta praksa uskoro mogla da se promeni. Naime, kako se najavljuje sada bi tehnički pregled mogao da košta oko 30 evra plus troškovi.\nZakonodavac tvdi da „popusta” više nema, pa tako vozila koja imaju oštećenja na šoferšajbni, ili koroziju, neće moći da prođu tehnički pregled.\nBitna stavka biće i merenje izduvnih gasovi, a svako vozilo moraće da zadovolji emisiju gasa koju to vozilo ima fabrički.\nInače, sve ove mere odnosiće se i na autobuse i kamione.


Povučene dopune zakona, bez odgađanja izbora u Crnoj Gori\nTanjug 13. novembra 2021. 08:04\nPODGORICA – Skupština Crne Gore povukla je iz procedure Zakon o lokalnoj samoupravi, jer koalicija Crno na belo nije prihvatila dva amandmana SNP-a koji su predviđali obavezu odlaganja lokalnih izbora u Mojkovcu, Petnjici i na Cetinju i njihovo objedinjavanje sa lokalnim izborima naredne godine.\nSkupština Crne Gore je prethodno usvojila u načelu dopune Zakona, međutim, parlament nije usvojio amandmane Socijalističke narodne partije koji je, kako je rekao poslanik DF-a Slaven Radunović, trebalo da garantuju da će biti sprovedena odluka ako dođe do situacije da predsednik države Milo Đukanović ne odloži izbore u Cetinju, Petnjici i Mojkovcu, prenosi portal CdM.


Konkurs Press Photo Srbija ~ Mreza Kreativnih Ljudi\n20.5.16 fotografija, konkursi No comments\nCentar za razvoj fotografije u saradnji sa Udruženjem novinara Srbije otvara 18. konkurs PRESS PHOTO SRBIJA u cilju promocije autorskog rada medijskih fotografa i razvijanja fotografske kulture u Srbiji. Rok za predaju radova je do 12. juna 2016. godine.\nAutori će kroz nagradni konkurs moći da prikažu svoje viđenje važnih događaja koji čine našu stvarnost, socijalnih pojava i društvenih promena u Srbiji. PRESS PHOTO SRBIJA predstavlja fotografiju kao vizuelnu umetnost, socijalni fenomen, ali i moćno medijsko sredstvo. U savremeno doba kada je fotografija dostupna svima, a svest o njenom uticaju gotovo nepostojeća – fotografima se daje prilika da kroz nacionalni konkurs predstave svoje radove širem auditorijumu i skrenu pažnju na značaj i ulogu fotografije u medijima. PRESS PHOTO SRBIJA takođe insistira na važnosti zaštite fotografskih autorskih prava i prava javnosti na profesionalno informisanje kroz fotografiju.\nKonkurs je otvoren za sve fotografe sa prostora Republike Srbije koji su objavljivali radove u toku 2015. godine, a radovi se šalju u digitalnoj formi najkasnije do 12. juna 2016. godine. Detaljne informacije o prijavljivanju na konkurs, nalaze se na stranici Centra za razvoj fotografije - http://www.crf.rs/press-photo-srbija.html.


Razbijena Angola: Srbija otvorila Mundobasket s +46! - Borba\nRazbijena Angola: Srbija otvorila Mundobasket s +46!\nPrije tri godine, na olimpijskom kvalifikacionom turniru u Beogradu rezultat je glasio 83:60. Na Mundobasketu smo slavili sa 94:44, dok je davne 2002. u Indijanapolisu takođe u prvoj utakmici grupe rezultat glasio 113:63. Srbija je ovogodišnji Svjetski kup otvorila kao pravi gazda protiv Angole – s pobjedom od 46 razlike, a na semaforu je na kraju stajalo 105:59!\nKao što je i najavljeno, Nemanja Bjelica je utakmicu odgledao s klupe, zbog čega je apsolutni miljenik publike Nikola Jokić bio upotrebljavan isključivo kao četvorka u rotaciji s Stefanom Birčevićem, ali ako nešto može da obraduje srpskog selektora Aleksandra Đorđevića posle uvoda u Svjetski kup jesu dobro i stabilno izdanje Bogdana Bogdanovića posle odmora u finišu priprema, te da je veću minutažu dobio Vladimir Lučić i zaigrao prvi put posle susreta s Litvanijom u Beogradu. Sakramentov as je već u prvoj dionici imao dvocifren učinak, a za uvodnih 15 minuta utakmice skupio je 16 poena, bez greške u šutu iz igre!\nDvorana: Fošan arena za kulturu i sport.


ZVEZDA UBEDLJIVA PROTIV NAPRETKA: Pankov promašio peti Zvezdin penal u nizu!(FOTO) (VIDEO) - Naša Borba\nZVEZDA UBEDLJIVA PROTIV NAPRETKA: Pankov promašio peti Zvezdin penal u nizu!(FOTO) (VIDEO)\nRutinsko slavlje Crvene zvezde i pobeda nad Napretkom koja je ekipi Dejana Stankovića omogućila da se ponovo nađe na 11 bodova udaljenosti od drugoplasiranog Partizana. Iako je bilo planirano da se igra u slavljeničkoj atmosferi, crveno-beli su pred sablasnim tribinama ugostili Kruševljane, ali ih to ni u najmanjoj meri nije omelo da dođu do konačnog cilja zahvaljujući golovima Tomanea, Gavrića i Ivanića i osvoje važna tri boda u jurišu na novi šampionski trofej – 3:0 (1:0).\nCrveno-beli su protivnika slomili sa sada već prepoznatljivim visokim presingom i igrom sa dvojicom isturenih napadača, uz podršku lucidnih i vihornih ofanzivnih vezista. Gosti za takav ritam nisu imali pravi odgovor, a o tome koliko su bili nemoćni govori i činjenica da su prvi udarac ka golu Milana Borjana zabeležili tek u 67. minutu, kada su domaći paktično već rešili čitav posao po pitanju pobednika. Stanković je desetak minuta ranije promenio formaciju uvođenjem Jovičića umesto Pavkova, a dodatnu svežinu u završnici meča doneli su Ivanić i Garsija, koji su zamenili Petrovića i Gavrića.\nDejan Stanković će imati mnogo razloga za zadovoljstvo, ali će sasvim sigurno još jednom istaći užasan niz svojih igrača kada su u pitanju udarci sa bele tačke. Na današnjoj utakmici neprecizan sa „kreča“ bio je Radovan Pankov, što je ukupno peti jedanaesterac u nizu koji crveno-beli nisu uspeli da iskoriste. Sve je započeo Tomane u Pireju, potom su na pripremama nastavili Boaći i Pavkov, Ben je bio neprecizan na otvaranju proleća protiv Čukaričkog, a danas je u 27. minutu bio neprecizan i Pankov.\nPortugalac Tomane je od početka meča bio agilniji deo Zvezdine navale. Portugalac je od starta učestvovao u igri i kreiranju akcija, a neposredno nakon vodećeg gola bio je u odličnoj prilici. Ipak, njegov udarac je krajnjim naporom uspeo da zaustavi Kordić. Tomane je to ispravio u 22. minutu, kada je odlično reagovao na centaršut Gavrića iz kornera i postigao peti gol u ovoj sezoni.\nNa krilima stečenog samopuzdanja Portugalac je bio zaslužan i za iznuđeni jedanaesterac pet minuta kasnije. Odlično je zalomio svoje čuvare na ulasku šesnaesterac, a onda ga je sapleo Ćuković. Odgovornost je preuzeo jedan od heroja penal serije u Kopenhagenu, Radovan Pankov, ali je njegov udarac otišao previsoko.\nCrveno-beli su mogli značajan deo posla da reše u prvih 45 minuta, ali su to uspeli već na startu drugog poluvremena. U 53. minutu na deluje bila ponovo sjajna komunikacija između Gavrića i Nikolića, koji su odradili dupli pas, a onda je sjajni krilni vezista pronašao pukotinu iza leđa odličnog Kordića.\nDanašnji meč bi mogao da predstavlja prelomnu tačku i za Mirka Ivanića. Nekadašnji kapiten Vojvodine i prvotimac BATE Borisova je konačno uspeo da probije led u 88. minutu i konačno postigne prvenac u crveno-belom dresu. On je na odličan način reagovao na dodavanje Mohameda el Fardua Bena i postavio konačan rezultat utakmice.\nCrveno-beli naredni meč igraju sa Radom na Banjici. Do kraja ovog dela sezone, ostala su još četiri kola, posle čega sledi plej-of.\nLINGLONG SUPERLIGA – 26. KOLO\nPrethodni tekstKRAH TURISTIČKE BRANŠE: Milioni ljudi ostaju bez posla\nSledeći tekstVASOJEVIĆI JAČI OD KORONE: Održan skup za odbranu svetinja u Savinom Selu (VIDEO)


PRAZNICI SE BLIŽE, LOPOVI NE MIRUJU: U Srbije se najviše krade ČOKOLADA I KAFA a evo i zašto | DNEVNE\nPRAZNICI SE BLIŽE, LOPOVI NE MIRUJU: U Srbije se najviše krade ČOKOLADA I KAFA a evo i zašto\nLopovluk u prodavnicama je svakodnevan, a prodavci tvrde da je porastao za trećinu. Na meti lopova najčešće su proizvodi koji lako mogu da se preprodaju\nKrađe u prodavnicama događaju se tokom cele godine, a čini se, pred praznike nešto učestalije. Prema tvrdnjama trgovaca, broj sitnih krađa je u porastu.\nKako kažu trgovci, na meti lopova najčešće su proizvodi koji lako mogu da se preprodaju na pijacama ili na ulici. Uglavnom su to artikli koji imaju dug vek trajanja, konzerve, ulja, alkohol, kafa, pića, kozmetika, što upućuje na to da su u pitanju profesionalni lopovi.\n– Nema egzaktnih podataka, ali u nekim gradovima u unutrašnjosti kažu da je broj krađa u poslednjih godinu dana za čitavih 30 odsto veći nego u 2014. godini – ispričao je za “Večernje Novosti” Dragoljub Rajić, privredni konsultant.\n– Dosta zavisi od odnosa lokalne policije, u nekim gradovima je policija prilično nezainteresovana da obavi pravi uviđaj, da uzme otiske prstiju i slično, i u takvim gradovima su krađe sve češće i češće. Tamo gde polivija ozbiljnije traga za počinipocima, ipak je broj krađa manji, ili se bar drži pod kontrolom.\nNeki trgovci u glavnom gradu su nam se žalili da i migranti sve češće obijaju trafike i male radnje, posebno su to radili početkom ove jeseni.\nU većini trgovinskih kuća kažu da kafa i čokolada spadaju u artikle koji se najviše kradu. Uglavnom se biraju skuplji i luksuzniji proizvodi. Pored kafe i čokolade, tu su i žvake, piće, konzerve, brijači, pršuta, kačkavalj, dezodoransi…\nPopularne su i zubne paste, konzerve, aparati za brijanje, preparati za sunčanje i oni protiv komaraca.


porodično nasilje | Sito&Rešeto\nNaslovna Tags Porodično nasilje\nTag: porodično nasilje\nPraktični saveti kako da pomognete prijateljici koja trpi nasilje\nO nasilniku i nasilju – važno i najvažnije!\nStopa nasilja raste: TRI PUTA više poziva u pomoć žrtava nasilja...\nKad sistem ne reaguje, reaguje zločinac! Od početka godine, ubijeno 20...\nSito&Rešeto - May 10, 2018\nAleksandra Slađana Milošević: Strah od žene – zašto čarobnice bude nasilje...\nSito&Rešeto - Aug 15, 2017